ભાજપના ટોચના નેતાઓએ રાજ્ય એકમોને સૂચનાઓ જારી કરી છે કે તેઓ આગામી આદેશ સુધી બીજા પક્ષના નેતાઓને પક્ષમાં સામેલ કરવાનું બંધ કરે અને બીજા પક્ષના નેતાઓને ભાજપમાં પ્રવેશ માટે મનાઈ ફરમાવે. પક્ષ સૂત્રોના જણાવ્યા અનુસાર બીજા પક્ષના કેટલાય નેતાઓ ભાજપના રાષ્ટ્રીય પદાધિકારીઓથી લઈને રાજ્ય અને જિલ્લા એકમો સુધીના નેતાઓને વિનંતી કરી રહ્યા છે કે તેમને ભાજપમાં પ્રવેશ આપવામાં આવે, પરંતુ હવે ભાજપ હાઈકમાન્ડે છ મહિના સુધી અન્ય પક્ષોના નેતાઓને ભાજપમાં પ્રવેશ નહીં આપવાનો નિર્ણય કર્યો છે.